**SÜRGŐSSÉGI INDÍTVÁNY**

**A Gazdasági és Városstratégiai Bizottság 2019. augusztus 21-i rendkívüli ülésére**

**Javaslat a szombathelyi 9960 hrsz.-ú – Szombathely, Győrffy u. 7. szám alatti – ingatlanra érkezett vételi ajánlat elfogadására**

Szombathely Megyei Jogú Város Önkormányzata a 128/2019. (VI.11.) GVB. sz. határozat alapján 2019. június 27-én egyfordulós pályázatot hirdetett a tulajdonában lévő szombathelyi 9960 hrsz.-ú, Szombathely, Győrffy I. u. 7. szám alatti lakóház, udvar, gazdasági épület megnevezésű ingatlan licitálás útján történő értékesítésére 22.600.000,- Ft kikiáltási áron.

A pályázat ajánlat hiányában eredménytelenül zárult.

A szóban forgó ingatlanra vételi ajánlat érkezett a Miller Ipari Kereskedelmi és Szolgáltató Kft.-től (Cg.18-09-111241) a 22.600.000,- Ft kikiáltási áron.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 14. § (4) bekezdés j) pontja alapján nem kell versenyeztetési eljárást lefolytatni, ha a versenyeztetési eljárás eredménytelen maradt és a vételi ajánlat a pályázati kiírás napját követő hat hónapig beérkezik.

A vagyonrendelet 8. § (1) bekezdés b) pontja alapján a tulajdonosi jogokat 15 és 35 millió forint közötti egyedi forgalmi érték esetén a gazdasági ügyeket ellátó bizottság gyakorolja.

Javaslom, hogy a Tisztelt Bizottság a vételi ajánlatot fogadja el és hatalmazza fel a polgármestert az adásvételi szerződés aláírására.

Kérem a Tisztelt Bizottságot, hogy az SZMSZ 14. §-a alapján az önkormányzat gazdasági érdekeire tekintettel a javaslatot sürgősségi indítványként felvenni, az előterjesztést megtárgyalni, és a határozati javaslatban foglaltak szerint dönteni szíveskedjék.

**Szombathely, 2019. augusztus 21.**

 **/: Dr. Puskás Tivadar :/**

**Határozati javaslat**

**…./2019. (VIII.21.) GVB. számú határozat**

A Gazdasági és Városstratégiai Bizottság úgy döntött, hogy Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 14. § (4) bekezdés j) és 8. § (1) bekezdés b) pontja alapján a Miller Ipari Kereskedelmi és Szolgáltató Kft. szombathelyi 9960 hrsz.-ú – Szombathely, Győrffy u. 7. szám alatti – ingatlanra érkezett vételi ajánlatát a kikiáltási árral megegyező 22.600.000,- Ft vételáron elfogadja, egyúttal felhatalmazza a polgármestert az adásvételi szerződés aláírására.

**Felelős:** Dr. Puskás Tivadar polgármester

Lendvai Ferenc, a Gazdasági és Városstratégiai Bizottság elnöke

 (végrehajtásért: Lakézi Gábor, a Városüzemeltetési Osztály vezetője)

**Határidő:** azonnal